**মৃত্তিকা মায়া** বাংলাদেশের জাতীয় চলচ্চিত্র পুরস্কারপ্রাপ্ত একটি চলচ্চিত্র। ২০১২ সালের সরকারি অনুদানে নির্মিত এই চলচ্চিত্রটির কাহিনি, চিত্রনাট্য ও সংলাপ এবং পরিচালনা করেন গাজী রাকায়েত। চলচ্চিত্রটি যৌথভাবে প্রযোজনা করে চারুনিড়ম অডিও ভিজ্যুয়াল ও ইমপ্রেস টেলিফিল্ম। চলচ্চিত্রটি ৬ সেপ্টেম্বর, ২০১৩ তারিখে মুক্তি পায়।

কাহিনী
------

ক্ষীরমোহন পাল (রাইসুল ইসলাম আসাদ) পেশায় কুমার এবং বিপত্মীক। এতিম নাতনি পদ্মকে (শর্মীমালা) নিয়ে থাকেন। নিজের তিন সন্তানের একজন স্ত্রীসহ মারা যায় (পদ্মর মা-বাবা)। আর দুজন থাকে শহরে। একজন ব্যাংকের পিয়ন, অন্যজন ব্যবসা করে। ক্ষীরমোহন বাবুর কুমোর পেশাকে তারা গ্রহণ করে না। এমনকি তার এই পেশাকে ছোটলোকের কাজ বলে মনে করে। আর্থিক লাভের জন্য তারা বাবার কর্মকে বিক্রি করতে চায়।

ক্ষীরমোহন পালের নাতনি পদ্ম দেখতে শ্যাম বর্ণের। এ জন্য কোনো পাত্রপক্ষ তাকে পছন্দ করে না। এদিকে পদ্ম তাদের বাড়িতে আশ্রিত বৈশাখকে (তিতাস জিয়া) ভালোবাসে। ক্ষীরমোহন বাবু ছোট বেলায় বৈশাখকে তার বটতলার বৈশাখী মেলায় কুঁড়িয়ে পায়। বৈশাখী মেলায় কুড়িয়ে পেয়েছেন বলে নাম রাখেন বৈশাখ।

একদিন পদ্মের বুড়ো বয়সের এক ধনী লোকের সাথে বিয়ে হয়ে যায়।

ক্ষীরমোহন মৃত্যুর কালে তার সকল জায়গা-জমি, সহায়-সম্পত্তি এবং বটবৃক্ষ বৈশাখকে দিয়ে যায়। ভালোবাসার মানুষকে হারিয়ে বৈশাখ ক্ষীরমোহনের দান করা সম্পত্তি প্রত্যাখ্যান করে।

অভিনয়
------

* শর্মীমালা
* তিতাস জিয়া
* রাইসুল ইসলাম আসাদ
* মামুনুর রশীদ
* অপর্ণা ঘোষ
* লুৎফর রহমান জর্জ
* পীযূষ বন্দ্যোপাধ্যায়

পুরস্কার ও মনোনয়ন
------------------

### জাতীয় চলচ্চিত্র পুরস্কার

২০১৩ সালের জন্য জাতীয় চলচ্চিত্র পুরস্কারে এই চলচ্চিত্রটি রেকর্ড ১৭টি বিভাগে পুরস্কার লাভ করে। জাতীয় চলচ্চিত্র পুরস্কারে মৃত্তিকা মায়া যেসব বিভাগে পুরস্কার জিতেছে সেগুলো হচ্ছে— সেরা ছবি, সেরা পরিচালক, সেরা গল্প, সেরা সংলাপ, সেরা চিত্রনাট্য, সেরা অভিনেতা (তিতাস জিয়া), সেরা অভিনেত্রী (শর্মীমালা), সেরা পার্শ্ব অভিনেতা (রাইসুল ইসলাম আসাদ), সেরা পার্শ্ব অভিনেত্রী (অপর্ণা ঘোষ), খল চরিত্রে সেরা অভিনেতা (মামুনুর রশীদ), সেরা আবহ সংগীত (এ কে আজাদ), সেরা চিত্রগ্রাহক (সাইফুল ইসলাম বাদল), সেরা সম্পাদনা (শরীফুল ইসলাম রাসেল), সেরা শিল্প নির্দেশক (উত্তম গুহ), সেরা পোশাক পরিকল্পনা (ওয়াহিদা মল্লিক জলি), সেরা শব্দগ্রহণ (কাজী সেলিম) এবং সেরা রূপসজ্জা (মোহাম্মদ আলী বাবুল)।

তথ্যসূত্র
---------

1. ↑  "মুক্তি পাচ্ছে 'মৃত্তিকা মায়া'"। *প্রথম আলো*। ২২ আগস্ট ২০১৩। সংগ্রহের তারিখ ১০ মার্চ ২০১৫।
2. ↑  "দেশের প্রথম ইংরেজি সিনেমা 'দ্য গ্রেভ'"। *দ্য ডেইলি স্টার*। ২০২০-০১-১৬। সংগ্রহের তারিখ ২০২০-০১-১৯।
3. ↑  "'মৃত্তিকা মায়া'র অভাবনীয় সাফল্য"। *প্রথম আলো*। ১০ মার্চ ২০১৫। সংগ্রহের তারিখ ১০ মার্চ ২০১৫।

বহিঃসংযোগ
---------

* বাংলা মুভি ডেটাবেজে *মৃত্তিকা মায়া* উইকিউপাত্তে এটি সম্পাদনা করুন

| * দে
* স
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার |
| --- |
| ১৯৭৫–১৯৮০ | 
* লাঠিয়াল (১৯৭৫)
* মেঘের অনেক রং (১৯৭৬)
* বসুন্ধরা (১৯৭৭)
* গোলাপী এখন ট্রেনে (১৯৭৮)
* সূর্য দীঘল বাড়ী (১৯৭৯)
* এমিলের গোয়েন্দা বাহিনী (১৯৮০)

 |
| ১৯৮১-২০০০ | 
* দেয়া হয়নি (১৯৮১)
* দেয়া হয়নি (১৯৮২)
* পুরস্কার (১৯৮৩)
* ভাত দে (১৯৮৪)
* দেয়া হয়নি (১৯৮৫)
* শুভদা (১৯৮৬)
* রাজলক্ষ্মী শ্রীকান্ত (১৯৮৭)
* দুই জীবন (১৯৮৮)
* দেয়া হয়নি (১৯৮৯)
* গরীবের বউ (১৯৯০)
* পদ্মা মেঘনা যমুনা (১৯৯১)
* শঙ্খনীল কারাগার (১৯৯২)
* পদ্মা নদীর মাঝি (১৯৯৩)
* আগুনের পরশমণি (১৯৯৪)
* অন্য জীবন (১৯৯৫)
* পোকা মাকড়ের ঘর বসতি (১৯৯৬)
* দুখাই (১৯৯৭)
* দেয়া হয়নি (১৯৯৮)
* চিত্রা নদীর পাড়ে (১৯৯৯)
* কিত্তনখোলা (২০০০)

 |
| ২০০১–বর্তমান | 
* লালসালু (২০০১)
* হাছন রাজা (২০০২)
* দেওয়া হয়নি (২০০৩)
* জয়যাত্রা (২০০৪)
* হাজার বছর ধরে (২০০৫)
* ঘানি (২০০৬)
* দারুচিনি দ্বীপ (২০০৭)
* চন্দ্রগ্রহণ (২০০৮)
* মনপুরা (২০০৯)
* গহীনে শব্দ (২০১০)
* গেরিলা (২০১১)
* উত্তরের সুর (২০১২)
* মৃত্তিকা মায়া (২০১৩)
* নেকাব্বরের মহাপ্রয়াণ (২০১৪)
* অনিল বাগচীর একদিন ও বাপজানের বায়স্কোপ (২০১৫)
* অজ্ঞাতনামা (২০১৬)
* ঢাকা অ্যাটাক (২০১৭)
* পুত্র (২০১৮)
* ফাগুন হাওয়ায় ও ন ডরাই (২০১৯)
* গোর ও বিশ্বসুন্দরী (২০২০)
* লাল মোরগের ঝুঁটি ও নোনাজলের কাব্য (২০২১)

 |